|  |  |
| --- | --- |
| **R O M Â N I A**  **Ministerul afacerilor interne**  **Inspectoratul general al poliţiei române**  **insemn ipj**      **INSPECTORATUL DE POLIȚIE JUDEȚEAN CĂLĂRAȘI** | **N E S E C R E T**  **Călărași**  Nr.  Ex. nr.101761/27.06.2022 |

|  |  |
| --- | --- |
| **A P R O B**  **PREȘEDINTELE COMISIEI DE CONCURS** | **A P R O B**  Postarea pe Internet, Intranet și  afișarea la sediul inspectoratului  **Î. ȘEFUL INSPECTORATULUI,** |

**A N U N Ţ**

În conformitate cu prevederile Legii nr. 53/ 2003 – Codul Muncii, republicată, Hotărârii Guvernului nr. 286/2011 pentru aprobarea Regulamentului – cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare, Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare, Ordinului M.A.I. nr. 291/2011 privind Normele metodologice de supraveghere a sănătăţii lucrătorilor, Procedurii PS 001 - Direcţia Medicală – RU nr. 4244380 din 03.10.2013 privind algoritmul şi responsabilităţile personalului implicat în activitatea de examinare medicală pentru încadrarea personalului contractual în unităţile Ministerului Afacerilor Interne, cu modificările şi completările ulterioare şi având în vedere adresa Inspectoratului General al Poliţiei Române – Direcţia Management Resurse Umane nr. 556614/20.06.2022,

Inspectoratul de Poliție Județean Călărași, cu sediul în municipiul Călărași, B-dul Republicii nr. 44, jud. Călărași, organizează

**C O N C U R S :**

**Secţiunea I – POSTURILE SCOASE LA CONCURS**

Pentru ocuparea, cu personal recrutat din **sursă externă**, a unui **post vacant de execuţie de personal contractual,** respectiv:

**-Muncitor calificat IV-I**, La Serviciul Logistic- Biroul Administrarea Patrimoniului Imobiliar şi Intendenţă, funcție prevăzută la poziția 50/B în statul de organizare al unității;

**Secţiunea a II-a – CONDIŢII DE PARTICIPARE**

În vederea participării la concurs, **candidaţii trebuie să îndeplinească cumulativ**, următoarele **condiţii**:

**I. Condiţii generale:**

a)să aibă cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) să cunoască limba română, scris şi vorbit;

c) să aibă vârsta minimă reglementată de prevederile legale;

d) să aibă capacitate deplină de exerciţiu;

e)să aibă o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate (să obţină avizul medical „APT” de la structura competentă de medicină a muncii din Ministerul Afacerilor Interne şi să fie apt psihologic);

f) îndeplinesc condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) să nu fi fost condamnaţi definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

II. **Condiţii specifice:**

Pentru ocuparea postului de personal contractual, candidații trebuie să îndeplinească cumulativ, pe lângă condițiile enunțate mai sus și următoarele cerințe obligatorii prevăzute în fișa postului, după cum urmează:

1. PREGĂTIRE DE BAZĂ : studii minime obligatorii;

2. PREGĂTIRE DE SPECIALITATE : cursuri/programe de perfecționare finalizate prin susținere de examen și eliberare de certificate de atestare – bucătar

3. ALTE CUNOŞTINŢE : cultură generală, cunoştinţe în domeniul gastronomiei

4. AUTORIZAŢII SPECIALE PENTRU EXERCITAREA ATRIBUŢIILOR : autorizaţie de acces la informaţii *secret de serviciu*

5.VECHIME ÎN MUNCĂ: 1 an.

**Atenţie! – Nu se admit derogări de la niciuna dintre condiţiile de participare la concurs, prevăzute în prezentul anunţ.**

**Secţiunea a III-a – REGULI PRIVIND ÎNSCRIEREA LA CONCURS**

Înscrierea candidaţilor se face în zilele lucrătoare, **între orele** 08:00-16:00, la sediul **Inspectoratului de Poliţie Judeţean Călăraşi – Serviciul Resurse Umane,** situat în municipiul Călăraşi, Bulevardul Republicii, nr. 44, **judeţul Călăraşi,** tel. 0243/306112 sau 0242/306114, **până la data de 13.07.2022, ora 16.00, care este data limită de depunere a dosarelor de concurs.**

Pentru înscrierea la concurs candidaţii vor prezenta(într-un dosar plic) şi depune până la data menţionată mai sus, în volum complet, dosarul de concurs care va conţine următoarele documente:

a) *cerere de înscriere la concurs* adresată şefului Inspectoratului de Poliţie Judeţean Călăraşi (conform modelului din ANEXA NR.3 la prezentul anunț);

b) *copia actului de identitate* sau orice alt document care atestă identitatea, potrivit legii, după caz (**se va prezenta şi originalul** în vederea verificării conformităţii copiei cu acesta**)**;

c) *copiile documentelor de stare civilă*: certificat naştere candidat, certificat de căsătorie, certificat naştere soţie/soţ şi al fiecărui copil, precum şi ale hotărârilor judecătoreşti privind starea civilă (**se va prezenta şi originalul** în vederea verificării conformităţii copiei cu acestea**)**;

d) *copiile documentelor care să ateste nivelul studiilor* şi ale altor acte care atestă efectuarea unor specializări, precum şi *copiile documentelor care atestă îndeplinirea condiţiilor specifice ale postului* solicitate conform prezentului anunţ (**se vor prezenta şi originalele** în vederea verificării conformităţii copiilor cu acestea). Se vor accepta adeverinţele de studii numai dacă aceste documente sunt în termenul de valabilitate, respectiv 12 luni de la data finalizării studiilor; (Cetăţenii români care au absolvit studii superioare în alte state vor prezenta documentele echivalate de Centrul Naţional de Recunoaştere şi Echivalare a Diplomelor din cadrul Ministerul Educaţiei Naţionale şi Cercetării Ştiinţifice);

e) *copia carnetului de muncă* conformă cu originalul, sau după caz, o adeverinţă care să ateste vechimea în muncă, în meserie şi/sau în specialitatea studiilor (**se va prezenta şi originalul** în vederea verificării conformităţii copiei cu acesta);

f) *cazierul judiciar* sau o *declaraţie pe propria răspundere că nu are antecedente penale care să-l facă incompatibil cu funcţia pentru care candidează;*

Candidatul declarat “admis” la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de examen/concurs cu originalul cazierului judiciar, cel mai târziu până la data desfăşurării primei probe a examenului/concursului.

g) *adeverinţă medicală care să ateste starea de sănătate corespunzătoare* eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate; adeverinţa care atestă starea de sănătate va conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

h) *curriculum vitae*, *autobiografie* (redactată cu cerneală/pastă albastră, lizibil, fără ştersături sau prescurtări) şi *tabel nominal cu rudele candidatului* (conform modelelor din ANEXA NR. 7, ANEXA NR.5 și ANEXA NR. 4 la prezentul anunț);

*i)* *o fotografie color 9x12;*

j) *declaraţia de confirmare a cunoaşterii şi acceptare a condiţiilor de recrutare* (conform modelului din ANEXA NR. 6 la prezentul anunț).

**Până la data de** **13.07.2022**, **ora 16:00**, inclusiv, se depun toate documentele care constituie dosarul de candidat, **cu excepţia fişei de aptitudine în muncă care va fi depusă până la data de 08.08.2022, ora 1400.**

**Având în vedere prevederile H.G. nr. 355/2007 -** *privind supravegherea sănătăţii lucrătorilor, cu modificările şi completările ulterioare***, ale Ordinului M.A.I. nr. 291/2011 -** *pentru aprobarea Normelor metodologice privind supravegherea sănătăţii lucrătorilor din M.A.I.* **și ale Procedurii PS- 001 - Direcţia Medicală – RU nr. 4244380** **din 03.10.2013** *privind algoritmul şi responsabilităţile personalului implicat în activitatea de examinare medicală pentru încadrarea personalului contractual în unităţile Ministerului Afacerilor Interne,* **în vederea participării la concurs, candidaţii care îndeplinesc condiţiile şi criteriile de participare, vor parcurge etapele prevăzute de actele normative/procedura menţionată anterior pentru obţinerea *fişei de aptitudine în muncă* eliberată de structura competentă de medicina muncii din cadrul Ministerului Afacerilor Interne - Direcţia Medicală.**

**Fişa de aptitudine în muncă, încheiată cu menţiunea „Apt” va fi depusă la dosarul de concurs/examen până cel târziu la** data de **08.08.2022,** ora 1400**, fără această fişă nefiind posibilă participarea candidatului la concurs/examen.**

**Testarea psihologică** a candidaţilor se va organiza sub coordonarea Centrului de Psihosociologie al Ministerului Afacerilor Interne. Data, ora, locul şi celelalte detalii vor fi stabilite ulterior şi vor fi comunicate candidaților prin postare pe pagina de internet a I.P.J. Călăraşi, secţiunea carieră (https://cl.politiaromana.ro/ro/cariera/posturi-scoase-la-concurs) precum și la avizierul unității.

Rezultatele la testarea psihologică se afişează pe pagina de internet a I.P.J. Călăraşi, secţiunea carieră (https://cl.politiaromana.ro/ro/cariera/posturi-scoase-la-concurs) precum și la avizierul unității.Avizele psihologice comunicate de către instituția examinatoare se adaugă la dosarele de recrutare ale candidaților de către unitatea beneficiară.

**Atenţie!** Candidaţii nu vor fi anunţaţi personal cu privire la data, ora şi locul unde se va organiza testarea psihologică, fiind obligaţi să se informeze prin verificarea permanentă a paginilor de Internet indicate mai sus şi consultarea avizierului unităţii.

**Atenţie!** Candidaţii trebuie să se prezinte în ziua, data, ora şi locul în care au fost planificaţi pentru susţinerea testării psihologice având asupra lor actul de identitate şi pix cu pastă de culoare albastră şi nu vor putea solicita o reprogramare.

Înscrierea candidaţilor se face **personal,** la sediul **Inspectoratului de Poliţie Judeţean Călăraşi**,situat în municipiul Călăraşi, Bulevardul Republicii, nr. 44, la Serviciul Resurse Umane.

**Atenţie!** Este interzisă înscrierea prin fax, prin poştă, prin orice alte mijloace sau de către o altă persoană în afara candidatului, astfel că nu vor fi luate în considerare cererile de înscriere transmise în orice altă modalitate **decât personal.**

Înscrierea candidaţilor se va realiza pe post, specificând în cererea de înscriere poziţia pentru care solicită participarea la concurs.

Candidaţii care au altă cetăţenie decât cea română fac dovada îndeplinirii condiţiilor de participare la concurs/examen prin documente originale însoţite de traducerile autorizate în limba română.

**Secțiunea a-IV-a – Desfășurarea concursului (probele de concurs)**

Concursul/examenul se va desfăşura la sediul **Inspectoratului de Poliţie Judeţean Călăraşi**,situat în municipiul Călăraşi, Bulevardul Republicii, nr. 44 şi va consta în 3 etape succesive, desfăşurate în ordinea menţionată mai jos, astfel:

1. **Selecţia dosarelor de concurs – 15.07.2022**;
2. **Proba scrisă –10.08.2022, începând cu ora 10:00;**
3. **Interviu** din tematica şi bibliografia recomandată(Anexa nr. 1) **– 16.08.2022, începând cu ora 10:00.**

Pentru participarea la concurs, la fiecare probă candidaţii vor prezenta cartea de identitate/buletinul de identitate aflate în termen de valabilitate.

**Se pot prezenta la următoarea etapă numai candidaţii declaraţi “admis” la etapa precedentă.**

În data de **15.07.2022** se vor afişa la sediul Inspectoratului de Poliţie Judeţean Călăraşi şi pe site-ul de internet al instituţiei, rezultatele selecţiei dosarelor de concurs.

**Probele de concurs**

Înainte de începerea fiecărei probe se face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identităţii candidaţilor se face pe baza cărţii de identitate, cărţii electronice de identitate, cărţii de identitate provizorie sau a buletinului de identitate, aflate în termen de valabilitate. Candidaţii care nu sunt prezenţi la efectuarea apelului nominal ori care nu pot face dovada identităţii prin prezentarea cărţii de identitate, cărţii electronice de identitate, cărţii de identitate provizorie sau a buletinului de identitate sunt consideraţi absenți.

După verificarea identităţii candidaţilor, ieşirea din sală a acestora atrage eliminarea din concurs, cu excepţia situaţiilor de urgenţă în care aceştia pot fi însoţiţi de unul dintre membrii comisiei de concurs sau de persoanele care asigură supravegherea.

În încăperea în care are loc concursul, pe toată perioada derulării acestuia, inclusiv a formalităţilor prealabile şi a celor ulterioare finalizării probei, candidaţilor nu le este permisă deţinerea sau folosirea vreunei surse de consultare sau a telefoanelor mobile ori a altor mijloace de comunicare la distanţă, iar nerespectarea acestor dispoziţii atrage eliminarea candidatului din proba de concurs.

Proba scrisă se susţine de către candidaţii declarați „admis” în urma promovării etapei de selecție a dosarelor de înscriere și a îndeplinirii condițiilor de a fi ”apt psihologic” și ”apt medical”. Aceste condiții vor fi verificate cu prilejul întocmirii fișei de aptitudine în muncă, eliberată de structura de specialitate din cadrul Ministerului Afacerilor Interne și pe baza examinării psihologice efectuate de către psihologi din cadrul Centrului de Psihosociologie al MAI. Condiția referitoare la starea de sănătate se consideră îndeplinită numai în situația declarării „apt medical” și „apt psihologic”. Condiția nu este îndeplinită și, prin urmare, candidatura va fi respinsă în situația candidaților declarați „apt condiționat”, „inapt temporar” sau „inapt”. Verificarea aptitudinii psihologice și medicale se va realiza după etapa selecției dosarelor de candidat.

***Probă scrisă*** constă în verificarea cunoştinţelor teoretice necesare ocupării postului pentru care se organizează concursul.

Proba scrisă constă în redactarea unei lucrări şi/sau în rezolvarea unui test grilă, în limba română.

Subiectele pentru proba scrisă se stabilesc pe baza bibliografiei şi, după caz, pe baza tematicii de concurs, astfel încât să reflecte capacitatea de analiză/sinteză a candidaţilor, în concordanţă cu nivelul şi specificul postului pentru care se organizează concursul.

Ora și locul unde se va desfășura proba scrisă se vor stabili, în funcție de numărul candidaților, și se vor comunica acestora prin postarea unui anunț ulterior pe pagina de Internet a unității (adresa https://cl.politiaromana.ro/ro/cariera/posturi-scoase-la-concurs), precum și la avizierul unității.

Durata probei scrise se stabileşte de comisia de concurs în funcţie de gradul de dificultate şi complexitate al subiectelor, dar nu poate depăşi 3 ore.

Atenție! Candidații care nu se prezintă la data, ora și locul stabilite pentru această probă, sau nu pot face dovada identităţii prin prezentarea cărţii de identitate, cărţii electronice de identitate, cărţii de identitate provizorie sau a buletinului de identitate sunt consideraţi „absenţi” și vor fi eliminați din concurs. Atragem atenția cu privire la respectarea strictă de către candidați a prevederilor prezentului anunț, în vederea bunei desfășurări a procedurii de concurs.

Comunicarea rezultatelor la proba scrisă se face prin specificarea punctajului final al fiecărui candidat şi a menţiunii «admis» sau «respins», prin postarea pe pagina de Internet de internet a unității (adresa <https://cl.politiaromana.ro/ro/cariera/posturi-scoase-la-concurs>)., precum și la avizierul unității, în termen de maximum o zi lucrătoare de la data finalizării probei.

Pentru participarea la concurs, la fiecare probă candidaţii vor prezenta cartea de identitate/buletinul de identitate aflate în termen de valabilitate.

***În cadrul interviului*** se testează abilităţile, aptitudinile şi motivaţia candidaţilor. Proba interviului poate fi susţinută doar de către acei candidaţi declaraţi admişi la proba practică.

Interviul se realizează conform planului de interviu întocmit de comisia de concurs în ziua desfăşurării acestei probe, pe baza criteriilor de evaluare. Criteriile de evaluare pentru stabilirea interviului sunt:

a) abilităţi şi cunoştinţe impuse de funcţie;

b) capacitatea de analiză şi sinteză;

c) motivaţia candidatului;

d) comportamentul în situaţiile de criză;

e) iniţiativă şi creativitate.

Întrebările şi răspunsurile la interviu se înregistrează audio-video.

Pentru probele concursului, punctajele se stabilesc după cum urmează:

* pentru proba scrisă, punctajul este de maximum 100 de puncte;
* pentru interviu, punctajul este de maximum 100 de puncte.

Sunt declaraţi admişi la proba scrisă şi interviu candidaţii care au obţinut minimum 50 de puncte la fiecare dintre probe.

Punctajul final se calculează ca medie aritmetică a punctajelor obţinute la proba scrisă şi interviu.

Comunicarea rezultatelor la fiecare probă a concursului se face conform graficului de desfăşurare a concursului, anexat prezentului anunţ, prin specificarea punctajului final al fiecărui candidat şi a menţiunii „admis” sau „respins” şi afişarea la sediul unităţii organizatoare şi pe pagina de internet a unităţii, după caz, în termen de maxim o zi lucrătoare de la data finalizării probei.

Se consideră „Admis” la concurs candidatul care a obţinut cel mai mare punctaj dintre candidaţi, cu condiţia ca acesta să fi obţinut punctajul minim necesar. La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.

După afişarea rezultatelor obţinute la selecţia dosarelor, proba scrisă şi interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor la secretariatul I.P.J. Călăraşi, respectiv de la data afişării rezultatului probei scrise şi a interviului, sub sancţiunea decăderii din acest drept.

Comunicarea rezultatelor la contestaţiile depuse se face prin afişare la sediul inspectoratului, precum şi pe pagina de internet a acestuia, după caz, imediat după soluţionarea contestaţiilor.

Rezultatele finale se afişează la sediul inspectoratului, precum şi pe pagina de internet a acestuia, după caz, conform graficului, prin specificarea punctajului final al fiecărui candidat şi a menţiunii „admis” sau „respins”.

Candidaţii declaraţi „admis” la concurs sunt obligaţi să se prezinte la post în termen de **maxim 15 zile** **calendaristice** de la data afişării. Prin excepţie, în urma formulării unei cereri scrise şi temeinic motivate, candidatul declarat „admis” la concurs poate solicita, în termen de 3 zile lucrătoare de la afişarea rezultatului concursului, un termen ulterior de prezentare la post, care nu poate depăşi 20 de zile lucrătoare de la data afişării rezultatului concursului.

**Tematica şi bibliografia de concurs/examen precum şi calendarul de desfăşurare a concursului constituie anexă la prezentul anunţ.**

Relaţii suplimentare referitoare la organizarea şi desfăşurarea concursului/examenului se pot obţine la Serviciul Resurse Umane din cadrul Inspectoratului de Poliţie Judeţean Călăraşi, telefon 0242/306114, 0242/306112, de luni până vineri, între orele 08:00-16:00.

Anexele 1- 7 constituie anexe ale prezentului anunț.

**M E M B R I :**

**Întocmit**

**SECRETARUL COMISIEI DE CONCURS**